פטיש הרעם

עלילה

אחרי שבספר הקודם אל הרעם ת'ור איבד את הפטיש שלו מיולניר. מגנס וחבריו השיגו את נשק הגיבוי של ת'ור שהוא מטה מתוצרת ענקים. אבל זה לא מספיק כדי לעצור את הענקים שעומדים לפלוש לכדור הארץ. בתחילת הספר מגנס נפגש עם אוטיס, אחד התיישים שרתומים למרכבתו של ת'ור. אוטיס אומר למגנס שנמסר לו מידע שמיולניר נמצא במערה בפרובינסטאון. באמצע שיחתם מופיע לוחם בשריון וקסדת זאב והורג את אוטיס, מגנס רודף אחרי הלוחם שנמלט אבל לפני שנעלם הוא מזהיר את מגנס שזאת מלכודת ושלא ילכו למערה. אחרי שהלוחם נעלם מגנס חוזר לולהלה ומגלה שחברתו הולקיריה סאמירה אל-עבאס (בקיצור-סאם) גייסה איינהרי חדש, אלכס פיירו. כמו סאמירה אלכס הוא בן של לוקי. כשמגנס פוגש אותו הוא מגלה שהאיינהרי החדש הוא ארגר (פלואידי מגדרית) כלומר שהוא לפעמים בן ולפעמים בת. בזמן שהלוחמים מתאמנים בלחימה אלכס (בדמות בת) מראה את הנשק שלה, תיל-חותך חימר קטלני. באמצע הקרב לוקי יוצר קשר עם מגנס ומזמין אותו לחתונה כפויה של סאם עם ענק בשם ת'רום. בעוד מגנס מנסה להבין על מה לוקי מדבר חבריו לקומה של מגנס נאבקים בדרקון. כשלוקי מגלה שאלכס שם הוא מנסה לגרום למגנס להתפוצץ ולהרוג את אלכס, כדי למנוע את זה אלכס כורתת למגנס את הראש והוא מת באופן זמני. בזמן שהוא מת הוא חולם על שני ענקים, ת'רום ות'רונג'ה ורואה אותם מדברים. מהשיחה מגנס מבין שת'רום גנב את מיולניר. בערב לאחר שמגנס חוזר לחיים האיינהריאר רואים בהיכל המשתאות את מעשה הגבורה של אלכס בתצוגת ולקיריות, כל האיינהריאר והברונים מתרשמים מאוד ממעשה הגבורה שלה ומקבלים אותה כאיינהרי. לאחר ארוחת הערב סאם מספרת למגנס שלוקי מנסה לחתן אותה בכוח. למחרת מגנס, הארת'סטון, בליצן וסאם הולכים למערה בפרובינסטאון. הם מגלים שקבורים במקום לוחמים שמגנים על החרב סקופנונג. כשהם נלחמים בלוחמים ולוקחים את החרב לוקי ורנדולף נכנסים לשם ודורשים את החרב. סאם מתנפלת על לוקי אבל מתברר שהוא יכול להשתלט על הגוף שלה והוא גורם לה להתעלף. רנדולף דוקר את בליץ בחרב סקופנונג ולוקי אומר למגנס שהדך היחידה לרפות את בליץ היא להשיג את האבן סקופנונג, אבן המשחזת של החרב. לאחר שירפאו בה את בליץ הם צריכים להביא את החרב והאבן כתמורת הכלה לחתונה של סאם כדי שת'רום ייתן להם את הפטיש של ת'ור. כשהם יוצאים מהמערה מגנס מאבן את בליץ כדי לעצור את שטף הדם. כדי להשיג את האבן סקופנונג הם צריכים ללכת לאלפהיים ולבקש את האבן מאביו של הארת'. כשמגנס והארת' מגיעים לאלפהיים ונפגשים עם אביו המרושע של הארת' הוא אומר להם שיוכלו לקבל את האבן רק אם הארת' ישלם את הוורגילד (תשלום כופר) שלו. כדי להשיג מספיק זהב לוורגילד של הארת' הם שודדים מצבור זהב של גמד ויחד אתו טבעת מקוללת. אחרי שאביו של הארת' נותן להם את האבן הוא עונד את הטבעת והופך מרושע יותר משהיה ומנסה להרוג את מגנס והארת'. שניהם נמלטים למידגרד ושם הם פוגשים את אלכס וסאם ויחד הם הולכים לפגוש את היימדאל. הם שואלים אותו מי הלוחם בקסדת הזאב והוא עונה שזה אוטגרד לוקי - ענק מכשף. החבורה מגיעה ליטונהיים ושם אוטגרד-לוקי מסביר להם שלוקי רוצה להשתמש בחרב ובאבן סקופנונג כדי להשתחרר, לאחר שהוא אומר להם את זה שאר הענקים במקום רודפים אחריהם והחבורה נמלטת לארמון של ת'ור וסיף, שמה הם מתחילים לבנות תוכנית. הם מתכננים שאלכס תתחפש לסאמירה ותעמיד פנים שהיא הכלה, כשת'רום ישלוף את הפטיש לברכת החתונה צוות של אלים ואיינהריאר יכנסו, יהרגו את הענקים וייקחו את הפטיש והחרב. כשהם מגיעים למערה של החתונה הם מגלים שת'רום שולף את הפטיש במערה של לוקי והתוכנית משתבשת, הם מצליחים לקחת את מיילניר אבל רנדולף משחרר את לוקי בעזרת החרב סקופנונג. כשהם חוזרים לולהלה מנהל המלון מודיע לסאמירה שהמשימה הבאה שלה בתור מבצעת המשימות המיוחדות של אודין תהיה לתפוס את אבא שלה וללכוד אותו מחדש. בסוף הספר מגנס נפגש עם אנבת' והיא אומרת לו שהגיע הזמן שהוא יפגוש את החבר שלה, פרסי ג'קסון.

איינהאריי

מגנס צ'ייס - גיבור הסיפור. נולד ב-13 בינואר. נער בן שש עשרה שמת וקם לתחייה בתור איינהריאר. בן פריי והבעלים של להב הקיץ. מנסה לדחות את ריינרק. אימו נרצחה על ידי זאבים שנתיים לפני עלילת הספר הראשון.
תומאס ג'פרסון ג'וניור (טי ג'יי) - איינהריי מקומה 19. בן טיר. שירת בגדוד החמישים וארבעה של בוסטון במלחמת האזרחים. מת בהתקפה על פורט ואגנר בקרוליינה הדרומית.
חצי-נולד גונדרסון - איינהריי מקומה 19. לוחם ויקינג עתיק. ברסרקר. מת במהלך מתקפה על מזרח אנגליה תחת הנהגתו של איוואר חסר-העצמות כחלק מן הצבא הוויקינגי הגדול, כאשר חטף עשרים חיצים בחזה בניסיון להגן על הברון שלו.
מלורי קיין - איינהאריי מקומה 19. לא ידוע כיצד מתה או מאיפה באה, אבל ידוע שיש לה מבטא אירי קל. חצי-נולד מעיר שהיא נהרגה כאשר ניטרלה מטען חבלה עם הפנים.
אלכס פיירו - איינהאריי מקומה 19. פלואידית מגדרית (רוב הזמן היא בת). בת לוקי. מתה כשהצילה זקן חסר בית מזאבים. נלחמת באמצעות חותך חמר קסום, מתנה מלוקי. נבחרה על ידי סאם. מופיעה החל מהספר השני.
הלגי - מנהל מלון ולהלה. בחייו היה האויב המושבע של הונדינג בעקבות סכסוכי משפחות.
הונדינג - משרת את מנהל המלון. בחייו היה האויב המושבע של הלגי בעקבות סכסוכי משפחות.

ולקיריות

סאמירה (סאם) אל-עבאס - הביאה את מגנס ואת איקס חצי הטרול לואלהלה ובעקבות כך גורשה, אבל בסוף הספר הראשון חזרה להיות ולקירה בהוראת אודין. הפכה לולקיריה לאחר שהצילה את בית ספרה מענק קרח. הביאה את מגנס לואלהלה בפקודת אודין. בת לוקי. בעלת יכולת שינוי צורה.
גונילה - מפקדת הולקיריות זה חמש מאות שנה. בת ת'ור. מתעבת את סאם בגלל היותה בת לוקי, נהרגה בקרב מול פנריר בספר הראשון.

אלפים, גמדים וענקים

הארת'סטון - אלף חירש אילם. חולם להשתמש בקסם. בגלל חרשותו הוריו שונאים אותו. על מנת להגשים את חלומו, הוא שותה מהבאר של מימיר ומשרת אותו. פגש את בליצן בעקבות תקלה כשניסה להשתמש לראשונה בקסמי רונות.
בליצן - סווארטאלף, בן פרייה. יש לו שיגעון לאופנה. חולם להקים חנות בגדים ועל מנת להגשים את החלום שותה מהבאר של מימיר ומתחיל לשרת אותו.
ת'רום, בן ת'רום, בן ת'רום - ענק אדמה. טיפש. לוקי מנסה לחתן איתו בכוח את סאמירה אל-עבאס. מחזיק בפטיש הרעם במהלך הספר השני. סבו של ת'רום, הנקרא כמוהו, רומה על ידי ת'ור כשגנב גם הוא את הפטיש ודרש חתונה. ת'ור התחפש לכלה, גנב את הפטיש בחזרה, והרג את כל הענקים שנכחו בחתונה חוץ משניים— ת'רום (הנכד) ואחותו ת'רונגה.
אוטגארד לוקי - מלך ענקי הרים. ענק מתעתע מפורסם. תיעתע בת'ור ולוקי לחשוב שדברים מסוימים אינם מה שהם, מופיע בספר הראשון בסיפור דומה לענק תיאזי.

אלי אזיר

אודין - ראש אלי האזיר. מלך אסגרד ומייסד ולהאלה. ידוע גם כ"אבי-כל". אל המלחמה והגיבורים המתים בכבוד בקרב. אבא של ת'ור. התחבא בואלהלה בתור איקס חצי-הטרול.
ת'ור - אל הרעם והסערות. בן אודין. קוטל הענקים האישי של אסגרד.
לוקי - אל אזיר/ענק. לא ממש ברור איזה מהם. אל התכסיסים והתחבולות. הנבל הסופי במיתולוגיה הנורדית. אביהם של הל, יורמנגנד ופנריר, ואימו של סלייפניר, סוסו של אודין (סיפור ארוך.) אביה של סאם. בעל יכולת לשנות צורה. מנהיג צבאות הענקים בריינרק.
סיף - אלת אזיר ואשתו של ת'ור. אלת האדמה. גנדרנית. לאחר שלוקי קצץ את שערה, הגמדים חישלו לה שער מזהב. העץ המקודש לה הוא חוזרר.
היימדאל - אל אזיר. השומר של ביפרוסט, גשר הקשת בענן אל אסגרד. בעל קרן/פאבלט יום הדין יאלר. חובב סלפי. יכול לראות הכל עד כשני קילומטרים מעבר לסלע ולשמוע הכל.
וידאר - אל אזיר. אל הנקמה. הנעל שלו מורכבת מכל הנעליים שנזרקו אי פעם. בן אודין. חרש.

אלי ואניר

פריי - אל הקיץ והאיזון. אבא של מגנס. הבעלים הראשונים של להב הקיץ. מסר אותו בתמורה לאהבה.
פרייה - אחותו של פריי ואלת האהבה והפיריון. אמא של בליצן ורוב הסווארטאלפים הם צאצאיה. בוכה זהב.

דמויות נוספות

ג'ק/ סומרברנדר - להב הקיץ. הלהב החד ביותר בתשעת העולמות והלהב של פריי. נועד להתיר את פנריר ולהרוג את פריי, אדונו לשעבר. אדונו הנוכחי הוא מגנס. נקרא בעבר סומרברנדר אך בחר לשנות את שמו.
אנבת' צ'ייס - בת דודתו של מגנס וביתה של אתנה אלת החוכמה היוונית. מופיעה גם בסדרות האחרות של ריירדן על המיתולוגיה היוונית והמיתולוגיה הרומית.
רנדולף צ'ייס - דודו של מגנס. עוזר ללוקי בתמורה להחזרת משפחתו מהמתים. היא מתה בעקבות חיפושיו אחרי להב הקיץ.
אמיר פאלדן - הארוס של סאם, במהלך הספר מגלה מה על תפקידה כוולקירה. בבעלות משפחתו חנות פלאפל, והיה נחמד למגנס במהלך התקופה בה היה חסר בית בכך שנתן לו אוכל.